               ЕВРОПЕЙСКА КОМИСИЯ
            Брюксел, 5.9.2016
            COM(2016) 554 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление EGF/2016/002 SE/Ericsson, подадено от Швеция

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите правила за финансовото участие от страна на Европейския фонд за приспособяване към глобализацията (ЕФПГ) са установени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламентът за ЕФПГ“).

               2.На 31 март 2016 г. Швеция подаде заявление (EGF/2016/002 SE/Ericsson) за финансово участие от страна на ЕФПГ във връзка с извършени съкращения
                  2
                в предприятие Ericsson в Швеция.

               3.След като оцени заявлението, Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2016/002 SE/Ericsson

                        Държава членка

                        Швеция

                        Засегнат(и) регион(и) (ниво 2 по NUTS
                           3
                        )

                        Stockholm (SE11),

                        Östra Mellansverige (SE12), Sydsverige (SE22),

                        Västsverige (SE23)

                        Дата на подаване на заявлението

                        31 март 2016 г.

                        Получаване на превод

                        18 април 2016 г.

                        Дата на потвърждението за получаване на заявлението

                        31 март 2016 г.

                        Дата, на която е поискана допълнителна информация

                        2 май 2016 г.

                        Срок за предоставяне на допълнителната информация

                        13 юни 2016 г.

                        Срок за приключване на оценката

                        5 септември 2016 г.

                        Критерий за намеса

                        Член 4, параграф 1, буква а) от Регламента за ЕФПГ

                        Основно предприятие

                        Telefonaktiebolaget LM Ericsson

                        Брой на засегнатите предприятия

                        1

                        Сектор(и) на икономическа дейност

                        (на равнище разделения по NACE Rev. 2)
                           4

                        Разделение 26 по NACE Rev. 2 („Производство на компютърна и комуникационна техника, електронни и оптични продукти“)

                        Брой дъщерни предприятия, доставчици и производители надолу по веригата

                        0+

                        Референтен период (четири месеца)

                        11 септември 2015 г. — 11 януари 2016 г.

                        Брой на съкращенията по време на референтния период (а)

                        1 244

                        Брой на съкращенията преди или след референтния период (б)

                        312

                        Общ брой на съкращенията (a + б)

                        1 556

                        Общ брой на отговарящите на критериите бенефициери

                        1 556

                        Общ брой на бенефициерите от целевата група

                        918

                        Брой на младите хора от целевата група, които не са заети с работа, учене или обучение (NEET)

                        0

                        Бюджет за персонализирани услуги (EUR)

                        6 161 480

                        Бюджет за прилагането на ЕФПГ
                           5
                         (EUR)

                         435 051

                        Общ бюджет (EUR)

                        6 596 531

                        Участие на ЕФПГ (60 %) (в евро)

                        3 957 918

               ОЦЕНКА НА ЗАЯВЛЕНИЕТО

               Процедура

               4.Швеция подаде заявление EGF/2016/002 SE/Ericsson на 31 март 2016 г. в срок от 12 седмици от датата, на която са били изпълнени критериите за намеса, определени в член 4 от Регламента за ЕФПГ. Европейската комисия потвърди получаването на заявлението на същата дата. В рамките на две седмици от датата, на която Комисията разполагаше с превода на заявлението, на 2 май 2016 г. Комисията поиска допълнителна информация от Швеция. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 5 септември 2016 г.

               Допустимост на заявлението

               Засегнати предприятия и бенефициери

               5.Заявлението се отнася до 1 556 съкратени работници в предприятие Ericsson (Telefonaktiebolaget LM Ericsson). Ericsson извършва дейност основно в икономическите сектори, класифицирани в разделение 26 по NACE Rev. 2 („Производство на компютърна и комуникационна техника, електронни и оптични продукти“) и разделение 62 („Дейности в областта на компютърното програмиране, консултантската дейност и свързаните с тях дейности“). Съкращенията, извършени от Ericsson, са основно в регионите на ниво 2 по NUTS — Stockholm (SE11) и Östra Mellansverige (SE12), но и в регионите Sydsverige (SE22) и Västsverige (SE23).

                        Предприятия и брой съкратени лица по време на референтния период

                        Ericsson

                        1 556

                        Общо предприятия: 1

                        Общо съкратени лица:

                        1 556

                        Общо самостоятелно заети лица, чиято дейност е прекратена:

                        0

                        Общо отговарящи на критериите работници и самостоятелно заети лица:

                        1 556

               Критерии за намеса

               6.Швеция е подала заявлението в съответствие с критериите за намеса по член 4, параграф 1, буква а) от Регламента за ЕФПГ, съгласно който следва да са налице съкращения на най-малко 500 работници за референтен период от четири месеца в дадено предприятие в държава членка.

               7.Четиримесечният референтен период за заявлението започва на 11 септември 2015 г. и приключва на 11 януари 2016 г.

               8.Съкращенията по време на референтния период са, както следва:

               –1 244 съкратени работници в предприятие Ericsson.

               Изчисляване на броя на съкращенията и на случаите на прекратяване на дейност

               9.Съкращенията през референтния период са изчислени, както следва:

               –1 244, считано от датата, на която в съответствие с член 3, параграф 1 от Директива 98/59/ЕО на Съвета
                  6
                работодателят е уведомил писмено компетентния публичен орган за планираните колективни съкращения. Швеция е потвърдила преди датата на приключване на оценката от Комисията, че тези 1 244 съкращения са били действително извършени.

                Отговарящи на критериите бенефициери

               10.В допълнение към горепосочените работници допустимите бенефициери включват 312 работници, които са били съкратени преди или след изтичането на четиримесечния референтен период. Всички тези работници са били съкратени след общото обявяване на планираните съкращения на 11 септември 2015 г. Може да се установи ясна причинно-следствена връзка със събитието, което е довело до съкращенията през референтния период. Шведските органи заявиха, че тези съкращения са били част от същата процедура за съкращения, но че някои съкращения са били обявени след края на референтния период.

               11.Следователно общият брой на бенефициерите, отговарящи на критериите, е 1 556.

               Връзка между съкращенията и големите структурни промени в моделите на световната търговия, произтичащи от глобализацията

               12.С цел да се установи връзката между съкращенията и големите структурни промени в моделите на световната търговия, произтичащи от глобализацията, Швеция твърди, че съкращенията са били извършени в производството на хардуер за телекомуникационно оборудване на Ericsson.

               13.През последните години Ericsson концентрира по-голяма част от производството на своя хардуер и развойна дейност в Азия, където се намират не само най-големите нарастващи пазари, но и където сходно качество на производството може да бъде постигнато при по-ниски разходи.

               14.Проучване относно възлагането на дейности на външни изпълнители в Европа, проведено от Ernst & Young
                  7
               , показа, че възлагането на производство и развойни дейности на външни изпълнители е особено разпространено в секторите на информационните технологии и телекомуникацииите. Азия е на челното място като дестинация за възлагане на дейности на външни изпълнители.

               15.Според данните, публикувани от Ericsson
                  8
               , дружеството е намалявало постепенно персонала си в Швеция (от 21 178 през 2005 г. на 17 858 през 2014 г.), но в същото време е отбелязало значителен растеж в световен мащаб (от 56 055 през 2005 г. на 118 055 през 2014 г.), като понастоящем най-голям е броят на заетите от предприятието в Индия.

               16.Шведският профсъюз Unionen твърди, че Ericsson продължава да наема работници в Европа, но че става въпрос само за хора с напълно различен набор от умения. Работници с умения в областта на производството и развитието на хардуер като цяло вече не се наемат от дружеството
                  9
               . Понастоящем по-голямата част от растежа на дружеството е в областта на разработването на софтуер. Макар в Европа да се извършва разработване на софтуер, по-голямата част от растежа в този сектор се наблюдава в Азия
                  10
               , където Ericsson разширява дейността си
                  11
               .

               17.До този момент секторът в разделение 26 по NACE 2 е бил предмет на още 14 заявления за подкрепа от ЕФПГ, 11 от които са свързани с глобализацията на търговията, а 3 — със световната финансова и икономическа криза
                  12
               .

               Събития, довели до съкращенията и до прекратяването на дейността

               18.Събитията, довели до тези съкращения, са частичното или цялостното преустановяване на линии за производство на безжичен телекомуникационен хардуер в различни производствени обекти на Ericsson (Borås, Karlskrona, Kista/Stockholm, Kumla, Linköping и Gothenburg) в Швеция и закриването на цял завод в град Katrineholm.

               19.Изправено пред намаляващ растеж и едновременно с това пред по-голяма конкуренция от страна на производителите в Азия, Ericsson постепенно намали своето производство на телекомуникационен хардуер — процес, започнал почти преди две десетилетия. Дружеството продаде цялата си линия за разработка и производство на мобилни телефони на своя конкурент Sony през февруари 2012 г. Ericsson концентрира оставащите си линии за производство на хардуер в производствените си обекти в Азия.

               20.През първите шест месеца на 2015 г. Ericsson съобщи за загубата на 1 611 работни места в седем производствени обекта в Швеция. Тъй като някои от работниците вече са били достигнали пенсионна възраст, те не са отчетени в броя на съкращенията, което предполага преждевременно прекратяване на трудовите правоотношения. Поради това Швеция е докладвала за 1 556 съкратени работници. На 11 септември 2015 г. Ericsson уведоми писмено шведските органи за планираните колективни съкращения.

               Очаквано въздействие на съкращенията върху местната, регионалната или националната икономика и върху заетостта

               21.Очакваното въздействие на съкращенията върху местните и регионалните пазари на труда се различава значително в различните региони. Това въздействие може да изглежда незначително на пръв поглед, особено в много гъсто населените райони. Като цяло обаче всички региони са изправени пред проблема, че относително голяма група от възрастни работници със сходна професионална подготовка биват съкратени по едно и също време. Повечето от тези работници не разполагат с уменията, които се търсят на местния пазар на труда. Несъответствието между търсените и предлаганите умения е особено видимо в Kista, града с най-голям брой съкращения (762 работници). Въпреки че Kista се намира в по-широкия регион Стокхолм област, регион с много динамична икономика, ниски нива на безработица и голям брой предлагани работни места, повече от 400 съкратени работници все още са били безработни към момента на подаването на заявление за финансиране от ЕФПГ. Повишаването на квалификацията или преквалификацията на толкова голям брой възрастни работници с много сходна професионална подготовка е най-голямото предизвикателство пред местните органи. В някои региони, като например в Karlskrona, големият брой наскоро пристигнали мигранти също оказва допълнителен натиск върху местния пазар на труда.

               22.Шведската публична служба по заетостта — Arbetsförmedlingen, извърши анализ на положението на пазара на труда в засегнатите региони и обсъди нуждите с местните органи и синдикатите. В резултат на това шведското правителство реши да съсредоточи евентуалната подкрепа по линия на ЕФПГ по-специално в производствените обекти в Kista, Katrineholm и Kumla, тъй като тези обекти са изправени пред най-големи предизвикателства. Въпреки това, индивидуална помощ ще бъде предложена и на съкратените работници в другите производствени обекти.

               23.Засегнати от съкращенията са както работници, така и служители. Що се отнася до работниците, те са изправени пред пазар на труда със сравнително слабо търсене в традиционните производствени отрасли. Шведската публична служба по заетостта вижда потенциални възможности за тези работници в публичния или частния сектор на услугите, което обаче ще изисква значителни усилия за преквалификация. Ситуацията е малко по-различна за служителите. Повечето от тях са инженери, специализирани в производството и разработването на телекомуникационен хардуер, а някои от тях — дори в ниши, които са уникални за Ericsson. Все още е налице голямо търсене на инженери, и особено в сектора на информационните технологии, предимно в областта на програмирането и разработването на софтуер. Въпреки че съкратените служители са в голяма степен свързани със сектора на информационните технологии като цяло, повечето от тези бивши работници на Ericsson не разполагат с необходимите умения. Шведската публична служба по заетостта вярва, че персонализиран пакет от програми за обучение и наставничество ще позволи на повечето от тези съкратени работници да намерят нови качествени работни места.

               Бенефициери от целевата група и предложени действия

               Бенефициери от целевата група

               24.Прогнозният брой на съкратените работници, които се очаква да вземат участие в мерките, е 918. Разпределението на тези работници по пол, гражданство и възрастова група е следното:

                        Категория

                        Брой
                           бенефициери от целевата група

                        Пол

                        Мъже

                        643

                        (70,0 %)

                        Жени

                        275

                        (30,0 %)

                        Гражданство

                        Граждани на държави — членки на ЕС

                        918

                        (100,0 %)

                        Граждани на държави извън ЕС

                        0

                        (0 %)

                        Възрастова група

                        15—24 години

                        0

                        (0 %)

                        25—29 години

                        22

                        (2,4 %)

                        30—54 години

                        589

                        (64,2 %)

                        55—64 години

                        307

                        (33,4 %)

                        над 64 години

                        0

                        (0 %)

               Допустимост на предложените действия

               25.Персонализираните услуги, които ще бъдат предоставяни на съкратените работници, включват следните действия:

               Консултиране и професионално ориентиране:

               Задълбочена оценка и индивидуално планиране: Процедурата по регистрация включва проучване на предишния опит и обучение и е ускорена за бенефициерите по ЕФПГ. Тя може да включва няколко индивидуални и персонализирани срещи, някои от които могат да бъдат с дружества за професионално пренасочване.

               Професионална ориентация: Стандартните дейности, предлагани от Arbetsförmedlingen, ще бъдат комбинирани с мерки по ЕФПГ като индивидуална подкрепа при пряк контакт с потенциални работодатели, заседания за мотивиране и конференции за представяне на пазара на труда в региона. Това ще бъде особено важно за онези работници от целевата група, които смятат образователното си равнище за недостатъчно с оглед на свободните работни места в региона. Ще бъдат предложени както индивидуални, така и групови дейности.

               Мотивационно обучение и кариерно планиране: Бенефициерите по ЕФПГ ще имат достъп до експерти по когнитивна терапия за повишаване на тяхната мотивация. Освен това ще бъдат организирани поредица от конференции. По време на тези конференции бенефициерите ще бъдат информирани относно последните тенденции на пазара на труда и приканени да обсъдят необходимите професионални твърди и меки умения. Целта на тези конференции е да предостави мотивацията, необходима за преодоляване на предизвикателствата на пазара на труда. Тези мерки са насочени към всички бенефициери от целевата група, със специален акцент върху участниците на възраст 50 и повече години.

               Б Защитена и субсидирана заетост и мерки за трудоустрояване:

               Тези мерки са насочени към бенефициери със здравословни проблеми или увреждания. Такива мерки могат да включват оценката на трудоспособността на гражданите, мерки за изграждане или укрепване на трудоспособността на лицето или покупка на спомагателни устройства, необходими за преодоляване на предизвикателствата на работното място, и съответно обучение за тяхното използване.

               В Образование и обучение:

               Шведската публична служба по заетостта предлага редица курсове за определени целеви групи. В допълнение, на бенефициерите по ЕФПГ ще бъдат предоставени персонализирани курсове. Тук се включват академични курсове, както и други строго специализирани курсове на обучение с продължителност от 12 месеца или повече. Освен това, индивидуална подкрепа ще бъде предоставена на участници с когнитивни увреждания (изчислено е, че около 5 % от бенефициерите, участващи в мерки за образование и обучение, ще се нуждаят от специална помощ). Специални усилия ще бъдат положени, за да се премахнат традиционните пречки, свързани с пола, и например да се мотивират мъжете бенефициери да си намерят работа в сектора на здравеопазването. Външни експерти, които предоставят консултации на бъдещи предприемачи, ще организират подготвителни курсове за тези, които възнамеряват да създадат свое предприятие. В контекста на принципа на учене през целия живот на участващите в съфинансираните от ЕФПГ мерки ще бъде предложена и възможността официално да валидират своите умения, придобити чрез формално и неформално учене.

               Ще бъдат организирани стажантски програми, които дават възможност за комбиниране на практическото обучение с някои от официалните образователни програми. Планира се тясно сътрудничество със шведската организация на работодателите за сектора на информационните технологии.

               Г. Парични помощи за търсене на работа

               Тази помощ се предоставя на бенефициерите, които участват в някоя от активните мерки, описани по-горе. Размерът на помощта зависи от отделни фактори и варира в зависимост от продължителността на мерките. Съществуват три различни вида помощи: за лица, участващи в общите мерки, за лица в стажантски програми и за лица, участващи в мерки за реабилитиране. Бюджетите за тези помощи включват възстановяване на пътните разноски на бенефициерите, свързани с търсене на работа и надвишаващи 600 SEK (около 64 евро) на месец.

               26.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               27.Швеция предостави поисканата информация относно действията, които са задължителни за засегнатото предприятие по силата на националното законодателство или в съответствие с колективни споразумения. Тя потвърди, че финансовото участие от страна на ЕФПГ няма да замени тези действия.

               28.Предложените мерки ще допринесат за устойчивото икономическо развитие. Според шведския кодекс за околната среда Arbetsförmedlingen е задължен да включи екологични съображения в своите покани за подаване на оферти и в собствените си действия. С оглед на това предложените мерки са в съответствие с шведския кодекс за околната среда и допринасят за 16-те цели на Швеция, свързани с качеството на околната среда.

               Прогнозен бюджет

               29.Общите прогнозни разходи възлизат на 6 596 531 EUR, в които влизат разходи за персонализирани услуги в размер на 6 161 480 EUR и разходи за дейности по подготовка, управление, информиране и популяризиране, контрол и докладване в размер на 435 051 EUR.

               30.Общият размер на заявеното финансово участие от ЕФПГ възлиза на 3 957 918 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник (закръглени стойности)
                        (EUR)

                        Общо прогнозни разходи

                        (EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Консултиране и професионално ориентиране (Jobbcoachning och ärendehantering)

                        918

                        1 202

                        1 103 545

                        Защитена и субсидирана заетост и мерки за реабилитиране (Skyddad och understödd sysselsättning och rehabilitering)

                        20

                        12 555

                        251 108

                        Образование и обучение (Utbildning och omskolning)

                        463

                        5 868

                        2 716 884

                        Междинен сбор (a):

                        Процент от пакета от персонализирани услуги

                        –

                        4 071 537

                        (66,08 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Помощи за участниците в дейности за обучение, свързани с пазара на труда (Utbildningsinsatser AUB, aktivitetsstöd)

                        102

                        11 904

                        1 214 194

                        Помощи за участниците в стажантски програми (Praktik, aktivitetsstöd)

                        80

                        8 183

                        654 660

                        Помощи за участниците в програмата за реабилитиране „Въвеждане в работата“ (Introduktion till arbete KA, aktivitetsstöd)

                        10

                        22 109

                        221 089

                        Междинен сбор (б):

                        Процент от пакета от персонализирани услуги:

                        –

                        2 089 943

                        (33,92 %)

                         Действия по член 7, параграф 4 от Регламента за ЕФПГ

                        Подготвителни дейности

                        –

                        0

                        Управление

                        –

                        362 387

                        Информация и публичност

                        –

                        21 498

                        Контрол и докладване

                        –

                        51 166

                        Междинен сбор (в):

                        Процент от общите разходи:

                        –

                        435 051

                        (6,6 %)

                        Общо разходи (а + б + в):

                        –

                        6 596 531

                        Участие на ЕФПГ (60 % от общия размер на разходите)

                        –

                        3 957 918

               31.Разходите за дейностите, определени в горната таблица като дейности по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Швеция потвърди, че тези действия са обвързани с активното участие на бенефициерите от целевата група в дейности по търсене на работа или обучение.

               Период на допустимост на разходите

               32.Швеция започна да предоставя персонализираните услуги на бенефициерите от целевата група на 1 октомври 2015 г. С оглед на това разходите за действията ще са допустими за предоставяне на финансово участие от ЕФПГ от 1 октомври 2015 г. до 31 март 2018 г.

               33.Швеция започна да извършва административните разходи по прилагането на ЕФПГ на 1 октомври 2015 г. С оглед на това разходите за дейностите по подготовка, управление, информиране и публичност, контрол и докладване следва да бъдат допустими за предоставяне на финансово участие от ЕФПГ от 1 октомври 2015 г. до 30 септември 2018 г.

               Допълване с действия, финансирани с национални средства или със средства от Съюза

               34.Източникът на национално предварително финансиране или съфинансиране е бюджетът за Arbetsförmedlingen. Ericsson или една от социалноосигурителните организации също биха могли да направят принос за някои проекти и да предоставят средства вместо Arbetsförmedlingen.

               35.Шведските органи са потвърдили, че за описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               36.Швеция е посочила, че съгласуваният пакет от персонализирани услуги е изготвен в консултация с бенефициерите от целевата група и техните представители, както и с профсъюзите. След обявяването на съкращенията представители на Arbetsförmedlingen се срещнаха с представители на Ericsson, местните органи, различните профсъюзи, както и на агенциите за професионално пренасочване във всички обекти на дружеството, които са били предмет на процедури за колективни съкращения. Във всички обекти бяха проведени семинари с местните представители на профсъюзите, за да бъде обсъдено евентуално заявление по ЕФПГ и да се определи подходящият пакет от мерки, които да се предлагат.

               Системи за управление и контрол

               37.В заявлението е описана системата за управление и контрол и са посочени отговорностите на съответните органи. Швеция уведоми Комисията, че финансовото участие ще бъде управлявано от Arbetsförmedlingen, което е официално определено като управляващ и разплащателен орган. Счетоводните сметки на проекта ще бъдат проверявани от отдела за вътрешен одит, който е отделен орган към управителния съвет на Arbetsförmedlingen. Неговата задача е да проучи процеса по вътрешен контрол и проверка в публичната служба за заетостта и да предложи подобрения, както и да предоставя консултации и помощ на управителния съвет и генералния директор. Проектът ще бъде подлаган на редовен одит.

               Ангажименти, поети от засегнатата държава членка

               38.Шведските органи са предоставили всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –предприятието Ericsson, което е продължило дейността си след освобождаването на работниците, е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните правила на Съюза относно държавната помощ.

               ОТРАЖЕНИЕ ВЪРХУ БЮДЖЕТА

               Бюджетно предложение

               39.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  13
                ЕФПГ не може да надхвърля максимален годишен размер от 150 милиона евро (по цени от 2011 г.).

               40.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 3 957 918 EUR, което представлява 60 % от общите разходи за предложените действия, за предоставяне на финансово участие по заявлението.

               41.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  14
               .

               Свързани актове

               42.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 3 957 918 EUR към съответния бюджетен ред.

               43.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със заявление EGF/2016/002 SE/Ericsson, подадено от Швеция

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  15
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  16
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) има за цел да осигурява подкрепа за съкратените работници и самостоятелно заетите лица, чиято дейност е прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  17
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 31 март 2016 г. Швеция представи заявление за мобилизиране на ЕФПГ във връзка със съкращения в предприятие Ericsson (Telefonaktiebolaget LM Ericsson) в Швеция. То беше допълнено с още информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Швеция заявление, следва да бъдат мобилизирани средства за предоставяне на финансово участие от ЕФПГ в размер на 3 957 918 EUR.

               (5)С цел да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за финансовата 2016 година от Европейския фонд за приспособяване към глобализацията се мобилизират средства за предоставяне на сумата от 3 957 918 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]*.

                  18Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от Регламента за ЕФПГ.

                     (3)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)
                  OВ L 393, 30.12.2006 г., стр. 1.

                     (5)
                  В съответствие с член 7, параграф 4 от Регламент (EС) № 1309/2013.

                     (6)
                  Директива 98/59/ЕО на Съвета от 20 юли 1998 г. за сближаване на законодателствата на държавите членки в областта на колективните уволнения (ОВ L 225, 12.8.1998 г., стр. 16).

                     (7)

                     http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)

                     Tenyearsummary.html

                     Tenyearsummary.html

                     (9)

                     http://unionenopinion.se/analyser/varsel-pa-ericsson-och-sony-mobile-vad-hander-i-telekombranschen-egentligen/

                     (10)

                     http://cio.idg.se/2.1782/1.630340/sa-sourcar-svenska-cio-er-2015

                     (11)

                     http://www.forbes.com/sites/greatspeculations/2015/08/19/ericsson-can-overcome-challenges-in-the-mobile-infrastructure-business/#77e6e5cb128d

                     (12)

                     http://ec.europa.eu/social/BlobServlet?docId=4558&langId=en

                     (13)
                  ОВ L 347, 20.12.2013 г., стр. 884.

                     (14)
                  ОВ С 373, 20.12.2013 г., стр. 1.

                     (15)
                  ОВ L 347, 20.12.2013 г., стр. 855.

                     (16)
                  ОВ С 373, 20.12.2013 г., стр. 1.

                     (17)
                  Регламент (ЕС, Евратом) № 1311/2013 на Съвета за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (18)
                   Попълва се от Парламента преди публикуването в ОВ.


Важна правна забележка

|

52009PC0241

Предложение за решение на Съвета за невключване на бифентрин в приложение І към Директива 91/414/ЕИО на Съвета и отнемане на разрешенията за продукти за растителна защита, съдържащи това вещество  /* COM/2009/0241 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 25.5.2009COM(2009) 241 окончателенПредложение заРЕШЕНИЕ НА СЪВЕТАза невключване на бифентрин в приложение І към Директива 91/414/ЕИО на Съвета и отнемане на разрешенията за продукти за растителна защита, съдържащи това вещество(представена от Комисията)ОБЯСНИТЕЛЕН МЕМОРАНДУМПриложеното проектопредложение за решение на Съвета се отнася до невключването на бифентрин като активно вещество в позитивния списък (приложение І) към Директива 91/414/ЕИО на Съвета и оттеглянето на продукти за растителна защита, съдържащи това вещество. Предложението за невключване се мотивира с редица основания за опасение, установени по време на оценяването на това активно вещество.С Директива 91/414/ЕИО на Съвета се създава хармонизирана рамка за разрешаването и пускането на пазара на продукти за растителна защита. Активните вещества, предназначени да се използват като продукти за растителна защита, се оценяват и разрешават на общностно равнище и се включват в списък в приложение І към директивата. Отделните продукти за растителна защита, съдържащи активните вещества, се оценяват и разрешават от държавите-членки в съответствие с хармонизираните правила.Предоставените от промишлеността данни бяха обект на първоначална оценка от докладваща държава-членка, в конкретния случай Франция, която предостави проект на доклад за оценка. Европейският орган за безопасност на храните организира партньорска проверка на първоначалната оценка и на 30 септември 2008 г. предостави на Комисията заключение за оценката на риска по отношение на бифентрин.По време на оценяването на това активно вещество бяха установени редица основания за опасения . По-конкретно, въз основа на представените от нотификатора в законния срок данни не бе възможно да се направи оценка на възможното замърсяване на подпочвените води с главния продукт на разграждането в почвата ( TFP киселина ). Освен това бе изразена загриженост по отношение на възможно недооценяване на риска за потребителите, дължащо се на ограниченото количество предоставени данни за остатъчните вещества и на недостатъчно изследвания метаболитен модел на двата изомера, от които се състои бифентринът. От гледна точка на екотоксикологията рискът за водните гръбначни не позволява да се предвиди допустима употреба на активното вещество, доколкото съществува несигурност за ефектите от наблюдаваното му биоакумулиране в риби. Освен това, установено е високо равнище на риск за бозайници (риск в дългосрочен план и вторично отравяне), за земни червеи (риск в дългосрочен план) и за неприцелни членестоноги (на място), докато рискът за неприцелни растения и неприцелни макроорганизми в почвата не е бил достатъчно изследван.Проекторешението за невключване бе представено на 12 март 2009 г. на Постоянния комитет по хранителната верига и здравето на животните, при което:-  15 държави-членки гласуваха „за“ (164 гласа)-  9 държави-членки гласуваха „против“ (132 гласа)-  3 държави-членки се въздържаха (49 гласа)Комитетът не предостави становище. Следователно, съгласно член 19 от Директива 91/414/ЕИО и в съответствие с член 5 от Решение 1999/468/ЕО на Съвета, от Комисията се изисква да представи на Съвета предложение, свързано с мерките, които трябва да се предприемат, като Съветът има три месеца, в които да вземе решение с квалифицирано мнозинство.Проекторешението не подлежи на правото на проверка от страна на Европейския парламент (член 8 от Решение 1999/468/ЕО на Съвета).Предложение заРЕШЕНИЕ НА СЪВЕТАза невключване на бифентрин в приложение І към Директива 91/414/ЕИО на Съвета и отнемане на разрешенията за продукти за растителна защита, съдържащи това вещество(текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейските общности,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита[1], и по-специално член 8, параграф 2, четвърта алинея от нея;като има предвид, че:(1) В член 8, параграф 2 от Директива 91/414/ЕИО се предвижда, че дадена държава-членка може в рамките на период от 12 години от датата на нотифициране на посочената директива да разреши пускането на пазара на продукти за растителна защита, съдържащи активни вещества, които не са изброени в приложение I към посочената директива, които вече се намират на пазара две години след датата на нотифициране, докато тези вещества постепенно се изследват в рамките на работна програма.(2) С Регламенти (ЕО) № 451/2000[2] и (ЕО) № 1490/2002[3] на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение І към Директива 91/414/ЕИО. В този списък е включен бифентрин.(3) Въздействието на бифентрин върху човешкото здраве и околната среда бе оценено в съответствие с разпоредбите, установени с Регламенти (EО) № 451/2000 и (ЕО) № 1490/2002 за редица видове употреба, предложени от нотификатора. Освен това, в тези регламенти се определят докладващите държави-членки, които трябва да представят съответни доклади за оценка и препоръки пред Европейския орган за безопасност на храните (ЕОБХ), в съответствие с член 10, параграф 1 от Регламент (ЕО) № 1490/2002. По отношение на бифентрин докладваща държава-членка бе Франция и цялата значима информация бе представена на 15 декември 2005 г.(4) Докладът за оценка бе обект на партньорска проверка от държавите-членки и ЕОБХ в рамките на работната група „Оценки“, и бе представен на Комисията на 30 септември 2008 г. под формата на заключение на ЕОБХ по отношение на партньорската проверка за оценка на риска за активното вещество бифентрин[4]. Докладът бе разгледан от държавите-членки и от Комисията в рамките на Постоянния комитет по хранителната верига и здравето на животните и финализиран на 12 март 2009 г., под формата на доклад на Комисията за преглед на бифентрин.(5) По време на оценяването на активното вещество бяха установени редица основания за опасения,. По-конкретно, въз основа на представените от нотификатора в законния срок данни не бе възможно да се направи оценка на възможното замърсяване на подпочвените води с главния продукт на разграждането на бифентрин в почвата ( TFP киселина ). Освен това бе изразена загриженост по отношение на възможно недооценяване на риска за потребителите, дължащо се на ограниченото количество предоставени данни за остатъчните вещества и на недостатъчно изследвания метаболитен модел на двата изомера, от които се състои бифентринът. От гледна точка на екотоксикологията рискът за водните гръбначни не позволява да се предвиди допустима употреба на активното вещество, доколкото съществува несигурност за ефектите от наблюдаваното му биоакумулиране в риби. Освен това, установено е високо равнище на риск за бозайници (риск в дългосрочен план и вторично отравяне), за земни червеи (риск в дългосрочен план) и за неприцелни членестоноги (на място), докато рискът за неприцелни растения и неприцелни макроорганизми в почвата не е бил достатъчно изследван. Поради това въз основа на наличната информация не бе възможно да се направи заключението, че бифентринът отговаря на критериите за включване в приложение I към Директива 91/414/ЕИО.(6) Комисията прикани нотификатора да представи своето становище относно резултатите от партньорската проверка и относно намерението си евентуално да продължи да предлага веществото за одобрение. Нотификаторът представи своите коментари, които бяха разгледани внимателно. Въпреки изложените от нотификатора доводи обаче, установените основания за безпокойство не можеха да бъдат пренебрегнати и оценките, изготвени въз основа на предоставената и разгледана на заседанията на експертите на ЕОБХ информация, не показаха, че може да се очаква при предложените условия за употреба продуктите за растителна защита, които съдържат бифентрин, да отговарят като цяло на изискванията, определени в член 5, параграф 1, букви а) и б) от Директива 91/414/ЕИО.(7) Поради това бифентринът следва да не бъде включен в приложение I към Директива 91/414/ЕИО.(8) Следва да бъдат взети мерки, за да се гарантира, че издадените разрешения за продукти за растителна защита, съдържащи бифентрин, ще бъдат отнети в рамките на определен срок и няма да бъдат подновявани и че няма да бъдат издавани нови разрешения за такива продукти.(9) Всеки гратисен период, предоставен от държава-членка за унищожаване, съхранение, пускане на пазара и използване на съществуващите запаси от продукти за растителна защита, съдържащи бифентрин, следва да бъде ограничен до дванадесет месеца, за да се позволи употребата на съществуващите запаси за един допълнителен вегетационен период, което е гаранция за това, че продуктите за растителна защита, съдържащи бифентрин, ще останат достъпни за земеделските производители в продължение на 18 месеца, считано от датата на приемане на настоящото решение.(10) Настоящото решение не накърнява правото на подаване на заявление за бифентрин в съответствие с разпоредбите на член 6, параграф 2 от Директива 91/414/ЕИО, подробните правила за прилагането на която са установени с Регламент (ЕО) № 33/2008[5] на Комисията, с оглед на възможното включване на веществото в приложение I към посочената директива.(11) Постоянният комитет по хранителната верига и здравето на животните не предостави становище в рамките на срока, определен от неговия председател,ПРИЕ НАСТОЯЩОТО РЕШЕНИЕ:Член 1Бифентринът не се включва като активно вещество в приложение I към Директива 91/414/ЕИО.Член 2Държавите-членки гарантират, че:а) разрешенията за продукти за растителна защита, съдържащи бифентрин, се отнемат до [ДА СЕ ПОСОЧИ ДАТА - 6 МЕСЕЦА, СЧИТАНО ОТ ДАТАТА НА ПРИЕМАНЕ НА НАСТОЯЩОТО РЕШЕНИЕ];б) няма да бъдат издавани или подновявани никакви разрешения за продукти за растителна защита, съдържащи бифентрин, считано от датата на публикуване на настоящото решение.Член 3Всеки гратисен период, предоставен от държавите-членки в съответствие с разпоредбите на член 4, параграф 6 от Директива 91/414/ЕИО, е възможно най-кратък и изтича най-късно на [… ДА СЕ ПОСОЧИ ДАТА — 18 МЕСЕЦА, СЧИТАНО ОТ ПРИЕМАНЕТО НА НАСТОЯЩОТО РЕШЕНИЕ]).Член 4Адресати на настоящото решение са държавите-членки.Съставено в Брюксел на […] г.За СъветаПредседател [1] ОВ L 230, 19.8.1991 г., стр. 1.[2] ОВ L 55, 29.2.2000 г., стр. 25.[3] ОВ L 224, 21.8.2002 г., стр. 23.[4] Научен доклад на ЕОБХ (2008) 186, Conclusion regarding the peer review of the pesticide risk assessment of the active substance bifenthrin, финализиран на 30 септември 2008 г.[5] ОВ L 15, 18.1.2008 г., стр. 5–12.


				|

		52013PC0930

			Предложение за РЕШЕНИЕ НА СЪВЕТА за изменение на Решение 2009/831/ЕО по отношение на срока на неговото прилагане /* COM/2013/0930 final - 2013/0446 (CNS) */

			   	ОБЯСНИТЕЛЕН
МЕМОРАНДУМ
1.           КОНТЕКСТ
НА
ПРЕДЛОЖЕНИЕТО
Разпоредбите
на Договора
за
функционирането
на
Европейския
съюз (ДФЕС),
които се прилагат
към
най-отдалечените
региони на Съюза,
в това число
Мадейра и
автономния
регион
Азорски
острови, не
допускат по
принцип
разлики в
данъчното
облагане на местните
продукти и на
продуктите
от Португалия
или от други
държави
членки. В
член 349 от
ДФЕС обаче е
предвидена
възможност
за въвеждане
на
специфични
мерки за тези
региони
поради
наличието на
постоянни
неблагоприятни
условия,
които
оказват
въздействие
върху
икономическото
и социалното
положение на
най-отдалечените
региони.
С
Решение на
Съвета 2009/831/ЕО
от 10 ноември
2009 г.[1],
прието въз
основа на
член 229,
параграф 2 от
Договора за
ЕО, се
разрешава
Португалия
да прилага
намалени
акцизни
ставки за
местно
произвеждани
и
консумирани
ром и ликьори
в автономния
регион
Мадейра и за
местно произвеждани
и
консумирани
ликьори и
спиртни
напитки (eaux-de-vie) в
автономния
регион
Азорски
острови за
периода до
31 декември 2013 г.
В член 2 от
посоченото
решение тази
дерогация е
ограничена
за конкретни
продукти. За тях
Португалия
може да
прилага
по-ниска акцизна
ставка от
нормалната
ставка за
алкохол,
определена в
член 3 от
Директива
92/84/ЕИО на
Съвета[2],
и по-ниска
ставка от минималната
акцизна
ставка на
алкохола, определена
в същата
директива,
която не може
да бъде
по-ниска с
повече от 75 %
от
стандартната
национална
акцизна
ставка на
алкохола.
В
Решение 2009/831/ЕО
са изложени
причините за
приемането
на
специфични
мерки, в това
число
малката площ,
фрагментираният
характер и
ниската
степен на
механизация
на земеделските
стопанства.
Освен това
транспортирането
до островите
на някои
суровини и
опаковъчни
материали,
които не са
местно
производство,
води до
допълнителни
разходи в сравнение
с транспорта
само на
крайните продукти.
Транспортирането
и
инсталацията
на
съоръжения в
тези
отдалечени
островни региони
увеличават
още повече
допълнителните
разходи. На
последно
място,
производителите
имат
допълнителни
разходи,
които са
присъщи за
местните
икономики,
по-специално
повишени
разходи за
труд и
енергия.
Намалението
със 75 % не
надвишава
необходимото
за
компенсиране
на
допълнителните
разходи на
операторите
в резултат на
горепосочените
специфични
характеристики
на остров
Мадейра и на
Азорските
острови като
крайно
отдалечени
региони.
Тъй
като
данъчното
облекчение е
ограничено
само в
рамките на
необходимото
за компенсиране
на
допълнителните
разходи,
въпросните
количества
са
сравнително
малки, т.е.
мярката не
нарушава
целостта и
съгласуваността
на правния
ред на
Общността.
Освен това
данъчното
облекчение
касае само
потреблението
в
съответните
региони.
Компетентните
органи на
Португалия
поискаха
подновяване
на
разрешението
за прилагане
на намалени
акцизни
ставки за
местно
произвеждани
и консумирани
ром и ликьори
в автономния
регион Мадейра
и за местно
произвеждани
и консумирани
ликьори и
спиртни
напитки (eaux-de-vie) в
автономния
регион
Азорски
острови за
периода до
31 декември
2020 г.
Подновяването
трябва да
бъде одобрено
както с
решение на
Съвета
съгласно
член 349 от
ДФЕС, така и с
решение на
Комисията
относно
държавните
помощи. Решението
на Съвета
съгласно
член 349 от ДФЕС
не засяга
решението на
Комисията
относно
удължаване
на срока на
прилагане на
тази мярка в
обхвата на
правилата за
държавна
помощ.
На 28 юни
2013 г.
Комисията
прие нови
насоки за регионална
помощ за
периода 2014—2020 г.
Тези насоки са
част от една
по-широка
стратегия за
модернизиране
на контрола
върху
държавната помощ,
насочена към
стимулиране
на растежа в
рамките на
единния пазар,
с която се
насърчават
по-ефективни
мерки за
помощ и
контролът от
страна на
Комисията се
съсредоточава
върху
случаите,
които влияят
най-много на
конкуренцията.
Като се
има предвид,
че тези
насоки ще
влязат в сила
на 1 юли 2014 г.,
изглежда
оправдано срокът
на прилагане
на Решение
2009/831/ЕО да се удължи
с шест
месеца, така
че крайният
срок за
неговото
прилагане да
съвпадне с
датата на
изтичане на
срока на
действие на
настоящите
насоки.
2.           РЕЗУЛТАТИ
ОТ
КОНСУЛТАЦИИТЕ
СЪС ЗАИНТЕРЕСОВАНИТЕ
СТРАНИ И ОТ
ОЦЕНКИТЕ НА
ВЪЗДЕЙСТВИЕТО
Оценка
на
въздействието
не е
необходима, тъй
като с
настоящото
предложение
се предлага
само
удължаване
на срока на
прилагане на
действащото
решение на
Съвета за
ограничен
период от
време (шест
месеца) при
същите
условия.
3.           ПРАВНИ
ЕЛЕМЕНТИ НА
ПРЕДЛОЖЕНИЕТО
Обобщение
на
предлаганите
мерки
Удължаване
на срока на
прилагане на
Решение
 2009/831/ЕО, с което
на
Португалия
се разрешава
да прилага
намалена
акцизна
ставка за някои
местно
произвеждани
и
консумирани
продукти в
автономния
регион Мадейра
и в
автономния
регион
Азорски острови.
Правно
основание
Член 349
от ДФЕС.
Принцип
на
субсидиарност
Единствено
Съветът е
оправомощен
да приема на
основание
член 349 от
ДФЕС
специфични мерки
в полза на
най-отдалечените
региони с цел
да адаптира
прилагането
на
Договорите
към тези
региони, включително
общите
политики,
поради
наличието на
постоянни
неблагоприятни
условия, които
оказват
въздействие
върху
икономическото
и социалното
положение на
най-отдалечените
региони.
Поради
това
предложението
е в
съответствие
с принципа на
субсидиарност.
Принцип
на
пропорционалност
Предложението
е в
съответствие
с принципа на
пропорционалност
поради
следните причини:
Целта
му е да се
удължи с шест
месеца
срокът за
прилагане на
Решение 2009/831/ЕО,
така че
крайният
срок за
неговото прилагане
да съвпадне с
датата на
влизане в сила
на Насоките
за
регионалната
помощ за периода
2014—2020 г.
Избор
на
инструмент
Предложен
инструмент:
Решение на
Съвета.
Други
инструменти
не биха били
уместни поради
следната
причина:
Подлежащият
на изменение
текст е също
решение на
Съвета,
прието на
същото
правно основание
(член 349 от
ДФЕС,
предишен
член 299, параграф 2
от Договора
за ЕО).
4.           ОТРАЖЕНИЕ
ВЪРХУ
БЮДЖЕТА
Предложението
няма
отражение
върху бюджета
на Европейския
съюз.
2013/0446 (CNS)
Предложение
за
РЕШЕНИЕ
НА СЪВЕТА
за
изменение на
Решение 2009/831/ЕО
по отношение
на срока на
неговото
прилагане
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 349 от
него,
като
взе предвид
предложението
на Европейската
комисия,
след
предаване на
проекта на
законодателния
акт на
националните
парламенти,
като
взе предвид
становището
на Европейския
парламент[3],
в
съответствие
със
специална
законодателна
процедура,
като
има предвид,
че:
(1)       С
Решение на
Съвета 2009/831/ЕО
от 10 ноември
2009 г., прието
въз основа на
член 229,
параграф 2 от
Договора за
ЕО, се
разрешава
Португалия
да прилага
намалени
акцизни
ставки за
местно произвеждани
и
консумирани
ром и ликьори
в автономния
регион
Мадейра и за
местно произвеждани
и
консумирани
ликьори и
спиртни
напитки (eaux-de-vie) в
автономния
регион
Азорски
острови за
периода до
31 декември
2013 г. В член 2 от
посоченото
решение тази
дерогация е
ограничена
за конкретни
продукти. За
тях
Португалия
може да
прилага по-ниска
акцизна
ставка от
нормалната
ставка за
алкохол,
определена в
член 3 от
Директива 92/84/ЕИО
на Съвета, и
по-ниска
ставка от
минималната
акцизна
ставка на
алкохола,
определена в
същата
директива,
която не може
да бъде
по-ниска с
повече от 75 %
от стандартната
национална
акцизна
ставка на
алкохола.
(2)       Прилагането
на по-ниска
ставка
представлява
диференцирано
данъчно
облагане,
което е в
полза на
местното
производство
на някои
продукти.
Това
представлява
държавна помощ,
за която се
изисква
одобрението
на Комисията.
(3)       Комисията
потвърждава,
че срокът на
разрешението
за
намаляване
на акцизната
ставка
следва да
бъде удължен,
за да се
компенсира
неблагоприятното
конкурентно
положение на
дестилираните
алкохолни
напитки,
произвеждани
на остров
Мадейра и на
Азорските
острови, в
резултат на
по-високите
производствени
и
маркетингови
разходи.
(4)       На
28 юни 2013 г.
Комисията
прие Насоки
за регионалната
помощ за
периода 2014—2020 г.[4], в
които се
определя как
от 2014 до 2020 г.
държавите
членки могат
да
предоставят
помощ на
предприятия
в подкрепа на
развитието
на
необлагодетелстваните
региони в Европа.
Тези насоки,
които ще
влязат в сила
на 1 юли 2014 г., са
част от една
по-широка
стратегия за
модернизиране
на контрола
върху държавната
помощ,
насочена към
стимулиране на
растежа в
рамките на
единния
пазар, като се
насърчават
по-ефективни
мерки за
помощ и
контролът от
страна на
Комисията се
насочва към
случаите,
които
оказват
най-голямо въздействие
върху
конкуренцията.
(5)       Оправдано
е срокът за
прилагане на
Решение 2009/831/ЕО
да бъде
удължен с
шест месеца,
така че
крайният
срок за
неговото
прилагане да
съвпадне с датата
на влизане в
сила на
Насоките за
регионалната
помощ за
периода 2014—2020 г.
(6)       Следва
да се
гарантира, че
Португалия
може да
прилага
въпросните
намаления от
датата, на
която изтича
срокът на
действие на
предоставеното
с Решение
2009/831/ЕО аналогично
разрешение.
Поради това
исканото ново
разрешение
следва да
бъде
предоставено,
считано от
1 януари 2014 г.,
ПРИЕ
НАСТОЯЩОТО
РЕШЕНИЕ:
Член 1
В член 5
от Решение
2009/831/ЕО датата
„31 декември 2013 г.“
се заменя с
датата „30 юни
2014 г.“
Член 2
Настоящото
решение
влиза в сила
в деня на приемането
му и се
прилага от
1 януари 2014 г.
Член 3
Адресат
на
настоящото
решение е Португалската
република.
Съставено
в Брюксел на […] година.
                                                                       За
Съвета
                                                                       Председател
[1]               Решение
на Съвета от
10 ноември 2009 г.
за разрешаване
на
Португалия
да прилага
намалени акцизни
ставки за
местно
произвеждани
и консумирани
ром и ликьори
в автономния
регион
Мадейра и за
местно
произвеждани
и консумирани
ликьори и
спиртни
напитки (eaux-de-vie) в автономния
регион
Азорски
острови
(ОВ L 197, 13.11.2009 г.,
стр. 9).
[2]               Директива
92/84/EИО на Съвета
от 19 октомври
1992 г. относно
сближаването
на акцизните
ставки на
алкохола и
алкохолните
напитки (OВ L 316,
31.10.1992 г., стp. 29).
[3]               OВ C […], […] г.,
стр. […].
[4]               С (2013) 3769, 28.6.2013 г.


               ЕВРОПЕЙСКА КОМИСИЯ
            Брюксел, 16.9.2015
            COM(2015) 456 final
            2015/0206(NLE)
            Предложение за
            РЕШЕНИЕ НА СЪВЕТА
            относно позициите, които да бъдат заети от името на Европейския съюз в рамките на Подкомитета по търговия и устойчиво развитие и на Комитета за асоцииране в състав „Търговия“, създадени със Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Основания и цели на предложението

               Приложеното предложение е правният инструмент, с който се определят позициите, които да бъдат заети от името на Съюза в рамките на орган, създаден по силата на споразумение за асоцииране между Съюза и трета държава. По-конкретно то е свързано с прилагането на Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“).

               Споразумението за асоцииране беше подписано на 27 юни 2014 г. и се прилага временно от 1 септември 2014 г. в очакване на ратифицирането му от държавите членки. С Решение 2014/494/ЕС на Съвета от 16 юни 2014 г.
                  1
                беше одобрено подписването на Споразумението от името на Европейския съюз, на Европейската общност за атомна енергия и на техните държави членки и временното прилагане на някои разпоредби от него.

               Със Споразумението беше създаден Комитетът за асоцииране в състав „Търговия“, който упражнява контрол върху прилагането на дял IV (Търговия и свързани с търговията въпроси) от Споразумението и решава свързаните с това въпроси. Този комитет трябва да състави списък на арбитри, за да се гарантира доброто функциониране на механизма за уреждане на спорове, в съответствие с член 268 от Споразумението.

               В Споразумението се предвижда също така създаването на Подкомитета по търговия и устойчиво развитие, с което се потвърждава отново ангажиментът на двете страни по Споразумението за постигане на устойчиво развитие, както и това, че икономическото развитие, социалното развитие и опазването на околната среда са взаимнообусловените и взаимноукрепващи се стълбове на устойчивото развитие.

               В съответствие с член 243 от Споразумението Подкомитетът по търговия и устойчиво развитие трябва да договори на своето първо заседание списък на лица, които желаят и могат да изпълняват функцията на експерти в процедурите на експертната комисия по търговия и устойчиво развитие.

               Съгласуваност със съществуващите разпоредби в тази област на политиката

               Настоящото предложение касае прилагането на общата търговска политика на Съюза по отношение на конкретна държава от Източното партньорство на базата на разпоредбите на горепосоченото Споразумение за асоцииране. С него се цели създаването на необходимите институционални инструменти, които ще направят възможно ефикасното уреждане от страна на Съюза и на Грузия на двустранните спорове във връзка с прилагането и тълкуването на Споразумението. То е в съответствие с подхода на Съюза към договарянето или прилагането на механизмите за уреждане на спорове в рамките на споразуменията за свободна търговия с други търговски партньори, както и към търговията и устойчивото развитие.

               Съгласуваност с другите политики на Съюза

               Настоящото предложение е в духа на другите външни политики на Съюза и същевременно ги допълва, особено Европейската политика на съседство и политиката на сътрудничество за развитие по отношение на Грузия.

               2.Правно основание, субсидиарност и пропорционалност

               Правно основание

               Правното основание за определяне на позицията, която Съюзът да заеме в рамките на комитетите, създадени със Споразумението за асоцииране между Съюза и Грузия, е Договорът за функционирането на Европейския съюз, и по-специално член 207, параграф 4, във връзка с член 218, параграф 9 от него.

               Субсидиарност (при неизключителна компетентност)

               В съответствие с член 3 от ДФЕС общата търговска политика е от изключителната компетентност на Съюза. Поради това принципът на субсидиарност не се прилага.

               Пропорционалност

               Настоящото предложение е необходимо с оглед изпълнението на международните ангажименти на Съюза, залегнали в споразумението с Грузия.

               Избор на инструмент

               Настоящото предложение е в съответствие с член 218, параграф 9 от ДФЕС, който предвижда приемането на решения от Съвета в подобни случаи. Не съществува друг правен инструмент, който да може да бъде използван за постигане на целта, изложена в настоящото предложение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               Последващи оценки/проверки за пригодност на действащото законодателство

                  Не се прилага.

               Консултации със заинтересованите страни

               Във връзка с настоящото предложение не са необходими консултации със заинтересованите страни.

               Събиране и използване на експертни становища

                  Комисията взе предвид информацията, предоставена от държавите членки през последните години по отношение на граждани на Съюза, които са подходящи да изпълняват функцията на арбитри по спорове, възникнали в рамките на търговските споразумения на Съюза, и притежават необходимата квалификация за това.

               Оценка на въздействието

                  Предложението касае прилагането на институционалните аспекти на Споразумението за асоцииране между Съюза и Грузия, и по-специално дял IV (Търговия и свързани с търговията въпроси) от него. Предложението няма отражение върху икономическата, социалната или екологичната политика на Съюза. Споразумението за асоцииране се прилага временно от 1 септември 2014 г. и неговото прилагане е в началната си фаза.

               Пригодност и опростяване на законодателството

                  Споразумението за асоцииране между Съюза и Грузия не е предмет на процедури по програмата REFIT, не предполага никакви разходи за МСП и не поражда проблеми от гледна точка на цифровата среда.

               Основни права

                  Предложението няма последствия за защитата на основните права.

               4.ОТРАЖЕНИЕ ВЪРХУ БЮДЖЕТА

                  Не се прилага.

               5.ДРУГИ ЕЛЕМЕНТИ

               Планове за изпълнение и договорености за контрол, оценка и докладване

                  Изпълнението на Споразумението за асоцииране подлежи на редовен преглед от страна на Съвета за асоцииране ЕС — Грузия. Европейската комисия също така пое ангажимент ежегодно да представя пред Европейския парламент доклад относно прилагането на дял IV (Търговия и свързани с търговията въпроси) от Споразумението, включително относно елементите, включени в настоящото предложение.

               Обяснителни документи (за директивите)

                  Не се прилага.

               Подробно разяснение на конкретни разпоредби на предложението

                  Целта на предложението е да се приеме позиция на Съюза във връзка с прилагането на частта от Споразумението за асоцииране между Съюза и Грузия, отнасяща се до търговията. Дял IV (Търговия и свързани с търговията въпроси) от Споразумението включва глава 14 (Уреждане на спорове), която предвижда механизъм за разрешаване на търговски спорове между страните по Споразумението, свързани с прилагането или тълкуването на частта от Споразумението, отнасяща се до търговията. Арбитражната процедура, уредена в глава 14, предвижда, че страната, подала жалбата, може да поиска образуването на арбитражен съд за разрешаване на конкретен двустранен спор. С член 268 от Споразумението са уредени правилата относно състава на арбитражния съд. Споразумението предвижда съставянето на списък на квалифицирани лица, които могат да изпълняват функцията на арбитри. В съответствие с това съвместно с правителството на Грузия бе обсъден проект на списък на арбитри, които желаят и могат да влязат в състава на арбитражния съд. Списъкът включва петима кандидат-арбитри от Съюза, петима кандидат-арбитри от Грузия и петима граждани на трети държави, които могат да изпълняват функцията на председатели на арбитражния съд. Списъкът ще се използва в случаите, когато е необходимо да бъде образуван арбитражен съд.

               Дял IV (Търговия и свързани с търговията въпроси) от това Споразумение включва също така глава 13 (Търговия и устойчиво развитие), в която се предвижда, че двете страни по Споразумението се ангажират да насърчават развитието на международната търговия по начин, който допринася за постигането на целта за устойчиво развитие, и да гарантират, че тази цел е интегрирана и отразена на всяко равнище на техните търговски отношения. За всеки въпрос, който може да възникне, страните полагат максимални усилия да постигнат взаимно удовлетворяващо решение чрез консултации на правителствено равнище. Ако обаче някоя от страните установи, че въпросът не е бил разрешен в задоволителна степен чрез консултации на правителствено равнище, в Споразумението се предвижда възможност страната да поиска свикването на експертна комисия с цел разглеждане на въпроса. В член 243, параграф 3 от Споразумението се предвижда, че Подкомитетът по търговия и устойчиво развитие трябва да състави списък от най-малко 15 лица, които желаят и могат да изпълняват функцията на експерти в процедурите на експертната комисия.

               2015/0206 (NLE)

               Предложение за

               РЕШЕНИЕ НА СЪВЕТА

               относно позициите, които да бъдат заети от името на Европейския съюз в рамките на Подкомитета по търговия и устойчиво развитие и на Комитета за асоцииране в състав „Търговия“, създадени със Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)В член 431, параграфи 3 и 4 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“), се предвижда временното прилагане на части от Споразумението.

               (2)В член 3 от Решение 2014/494/ЕС на Съвета
                  2
                от 16 юни 2014 г. се определят разпоредбите на Споразумението, които да се прилагат временно, включително разпоредбите относно създаването и работата на Подкомитета по търговия и устойчиво развитие и на Комитета за асоцииране в състав „Търговия“, относно търговията и устойчивото развитие и относно уреждането на спорове.

               (3)В член 240 от Споразумението се предвижда, че Подкомитетът по търговия и устойчиво развитие трябва да изготви свой процедурен правилник.

               (4)В член 243 от Споразумението се предвижда, че Подкомитетът по търговия и устойчиво развитие трябва да договори на своето първо заседание списък на лица, които желаят и могат да изпълняват функцията на експерти в процедурите на експертната комисия по търговия и устойчиво развитие.

               (5)В член 268 от Споразумението се предвижда, че Комитетът за асоцииране в състав „Търговия“ трябва да постигне съгласие по списък на лица, които да изпълняват функцията на арбитри в производствата за уреждане на спорове, в срок от 6 месеца от началото на временното прилагане на Споразумението.

               (6)Поради това е целесъобразно да се определи позицията на Съюза по отношение на процедурния правилник на Подкомитета по търговия и устойчиво развитие и списъка на лица, които желаят и могат да изпълняват функцията на експерти в процедурите на експертната комисия по търговия и устойчиво развитие, които да бъдат приети от този подкомитет, както и позицията по отношение на списъка на лица, които да изпълняват функцията на арбитри при уреждането на спорове, който да бъде приет от Комитета за асоцииране в състав „Търговия“,

               ПРИЕ НАСТОЯЩОТО РЕШЕНИЕ:

               Член 1

               1.Позицията, която Съюзът трябва да заеме в рамките на Подкомитета по търговия и устойчиво развитие, създаден по силата на член 240 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна, във връзка с приемането на процедурния правилник на Подкомитета по търговия и устойчиво развитие и на списъка на лицата, които желаят и могат да изпълняват функцията на експерти в процедурите на експертната комисия по търговия и устойчиво развитие, се основава на приложените към настоящото решение проекти на решения на посочения подкомитет.

               2.Представителите на Съюза в Подкомитета по търговия и устойчиво развитие могат да одобрят незначителни промени в проектите на решения, без да е необходимо допълнително решение на Съвета.

               Член 2

               1.Позицията, която Съюзът трябва да заеме в рамките на Комитета за асоцииране в състав „Търговия“, създаден по силата на член 408 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна, във връзка с приемането на списъка на лица, които да изпълняват функцията на арбитри при уреждането на спорове, се основава на приложения към настоящото решение проект на решение на посочения комитет.

               2.Представителите на Съюза в Комитета за асоцииране в състав „Търговия“ могат да одобрят незначителни промени в проекта на решение, без да е необходимо допълнително решение на Съвета.

               Член 3

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 261, 30.8.2014 г., стр. 1.

                     (2)
                  Решение на Съвета от 16 юни 2014 г. за подписване от името на Европейския съюз и временно прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (ОВ L 261, 30.8.2014 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 16.9.2015
            COM(2015) 456 final
            ПРИЛОЖЕНИЕ
            към
            Предложение за Решение на Съвета
            относно позициите, които да бъдат заети от името на Европейския съюз в рамките на Подкомитета по търговия и устойчиво развитие и на Комитета за асоцииране в състав „Търговия“, създадени със Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна

               ПРОЕКТ НА

               РЕШЕНИЕ № 1/2015 НА Подкомитета по търговия и устойчиво развитие ЕС — ГРУЗИЯ

               от … 2015 година

               за приемане на процедурния му правилник

               ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ,

               като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“), и по-специално член 240 от него,

               като има предвид, че:

               (1)В съответствие с член 431 от Споразумението части от Споразумението се прилагат временно, считано от 1 септември 2014 г.

               (2)В член 240 от Споразумението се предвижда, че Подкомитетът по търговия и устойчиво развитие следва да следи за прилагането на глава 13 (Търговия и устойчиво развитие) от дял IV (Търговия и свързани с търговията въпроси) на Споразумението.

               (3)В член 240, параграф 3 от Споразумението се предвижда, че Подкомитетът по търговия и устойчиво развитие следва да приеме свой процедурен правилник,

               РЕШИ:

               Член 1

               Приема се изложеният в допълнението процедурен правилник на Подкомитета по търговия и устойчиво развитие.

               Член 2

               Настоящото решение влиза в сила в деня на приемането му.

               Съставено в […] на […] година.

                        За Подкомитета по търговия и устойчиво развитие

                        Председател

               Допълнение

               Процедурен правилник на Подкомитета по търговия и устойчиво развитие ЕС — Грузия

               Член 1

               Общи разпоредби

               1.Подкомитетът по търговия и устойчиво развитие, създаден в съответствие с член 240 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“), оказва съдействие на Комитета за асоцииране в състав „Търговия“, предвиден в член 408, параграф 4 от Споразумението, при изпълнението на неговите задължения.

               2.Подкомитетът по търговия и устойчиво развитие изпълнява функциите, изложени в глава 13 (Търговия и устойчиво развитие) от дял IV (Търговия и свързани с търговията въпроси) на Споразумението.

               3.Подкомитетът по търговия и устойчиво развитие се състои от представители на Европейската комисия и на Грузия, отговарящи за свързаните с търговията и устойчивото развитие въпроси.

               4.Представител на Европейската комисия или на Грузия, който отговаря за свързаните с търговията и устойчивото развитие въпроси, изпълнява функциите на председател на Подкомитета по търговия и устойчиво развитие в съответствие с член 2.

               5.Терминът „страните“ в настоящия процедурен правилник се определя в съответствие с предвиденото в член 428 от Споразумението.

               Член 2

               Специални разпоредби

               1.Членове 2 — 14 от Процедурния правилник на Комитета за асоцииране ЕС — Грузия се прилагат, освен ако в настоящия процедурен правилник е предвидено друго.

               2.Позоваванията на Съвета за асоцииране се считат за позовавания на Комитета за асоцииране в състав „Търговия“. Позоваванията на Комитета за асоцииране или на Комитета за асоцииране в състав „Търговия“ се считат за позовавания на Подкомитета по търговия и устойчиво развитие.

               Член 3

               Заседания

               Подкомитетът по търговия и устойчиво развитие провежда заседания при необходимост. Страните се стремят да заседават веднъж годишно.

               Член 4

               Изменяне на процедурния правилник

               Настоящият процедурен правилник може да бъде изменян с решение на Подкомитета по търговия и устойчиво развитие ЕС — Грузия в съответствие с член 240 от Споразумението.

               ПРОЕКТ НА

               РЕШЕНИЕ № 2/2015 НА Подкомитета по търговия и устойчиво развитие ЕС — ГРУЗИЯ

               от … 2015 година

               за приемане на списък на експерти в областта на търговията и устойчивото развитие

               ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ,

               като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“), и по-специално член 243 от него,

               като има предвид, че:

               (1)В съответствие с член 431 от Споразумението части от Споразумението се прилагат временно, считано от 1 септември 2014 г.

               (2)В член 243, параграф 3 от Споразумението се предвижда, че Подкомитетът по търговия и устойчиво развитие трябва да състави списък от най-малко 15 лица, които желаят и могат да изпълняват функцията на експерти в процедурите на експертната комисия,

               РЕШИ:

               Член 1

               Списъкът на лицата, които желаят и могат да изпълняват функцията на експерти в процедурите на експертната комисия за целите на член 243 от Споразумението, е изложен в допълнението към настоящото решение.

               Член 2

               Настоящото решение влиза в сила в деня на приемането му.

               Съставено в […] на […] година.

                        За Подкомитета по търговия и устойчиво развитие

                        Председател

               Допълнение

               СПИСЪК НА ЕКСПЕРТИ В ОБЛАСТТА НА ТЪРГОВИЯТА И УСТОЙЧИВОТО РАЗВИТИЕ

               Експерти, предложени от Грузия

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               Експерти, предложени от ЕС

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Председатели

               1.
                     Jill Murray (Австралия)

               2.
                     Janice Bellace (САЩ)

               3.
                     Ross Wilson (Нова Зеландия)

               4.
                     Arthur Appleton (САЩ)

               5.
                     Nathalie Bernasconi (Швейцария)

               Проект на

               Решение № 3/2015 на Комитета за асоцииране ЕС — Грузия в състав „Търговия“

               от ... 2015 година

               за съставяне на списък на арбитри по член 268, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна

               КОМИТЕТЪТ ЗА Асоцииране В СЪСТАВ „ТЪРГОВИЯ“,

               като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“), подписано в Брюксел на 27 юни 2014 г., и по-специално член 268, параграф 1 от него,

               като има предвид, че:

               (1)В съответствие с член 431 от Споразумението части от Споразумението се прилагат временно, считано от 1 септември 2014 г.

               (2)В член 408, параграф 3 от Споразумението се предвижда, че Комитетът за асоцииране разполага с правомощието да приема решения, както е предвидено в Споразумението.

               (3)В член 268, параграф 1 от Споразумението се предвижда, че Комитетът за асоцииране в състав „Търговия“ трябва да състави списък от най-малко 15 лица, които желаят и могат да изпълняват функцията на арбитри,

               ПРИЕ НАСТОЯЩОТО РЕШЕНИЕ:

               Член единствен

               1.Списъците на лицата, които могат да изпълняват функцията на арбитри за целите на член 268, параграф 1 от Споразумението, са изложени в допълнението към настоящото решение.

               2.Настоящото решение влиза в сила в деня на приемането му.

               Съставено в […] на […] година.

                        За Комитета за асоцииране в състав „Търговия“

                        Председател

               Допълнение

               СПИСЪК НА АРБИТРИТЕ

               Арбитри, предложени от Грузия

               1.
                     Christian Häberli (Швейцария)

               2.
                     Donald McRae (Канада)

               3.
                     John Adank (Нова Зеландия)

               4.
                     Ronald Saborio (Коста Рика)

               5.
                     Thomas Cottier (Швейцария)

               Арбитри, предложени от ЕС

               1.
                     Claus–Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Председатели

               1.David Unterhalter (Южна Африка)

               2.
                     Merit Janow (САЩ)

               3.
                     Helge Seland (Норвегия)

               4.
                     Leora Blumberg (Южна Африка)

               5.
                     William Davey (САЩ)


               ЕВРОПЕЙСКА КОМИСИЯ
            Брюксел, 1.7.2015
            COM(2015) 322 final
            2015/0141(NLE)
            Предложение за
            РЕШЕНИЕ НА СЪВЕТА
            за определяне на позицията, която да заеме Европейският съюз в рамките на Общия съвет на Световната търговска организация, по въпроса за присъединяването на Република Казахстан към СТО

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Членовете на Световната търговска организация (СТО) и Република Казахстан навлязоха в заключителната фаза на преговорния процес по споразумение относно условията за присъединяване на Република Казахстан към организацията. Това е резултат от продължилите 20 години преговори, започнали с подаването на заявление от страна на Република Казахстан за присъединяване към СТО през 1996 г. Условията за присъединяване са изложени в обобщен вид в точка 5 по-долу.

               Като представя за одобрение от Съвета условията за присъединяването на Република Казахстан към СТО, Комисията счита, че те представляват балансиран и амбициозен пакет от поети ангажименти за отваряне на пазара, който ще донесе съществени ползи както за Република Казахстан, така и за нейните търговски партньори от СТО.

               •Съгласуваност със съществуващите разпоредби в тази област на политиката

                  Многостранното сътрудничество е в основата на търговската политика на ЕС и ЕС подкрепя присъединяването на трети държави към СТО, при условие че са поставени на правилна основа.

               •Съгласуваност с другите политики на Съюза

                  В духа на външната дейност на ЕС, с настоящото предложение трайно ще се затвърди мястото, което Казахстан заема в многостранната търговска система и ще се проправи пътят за прилагането на ново споразумение за партньорство и сътрудничество между Казахстан и ЕС.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               По силата на член 218, параграф 9 от Договора за функционирането на Европейския съюз (ДФЕС) се изисква решение на Съвета за одобряване на условията за присъединяване на Република Казахстан към СТО, преди ЕС да може официално да подкрепи тяхното одобряване в рамките на СТО.

               •Субсидиарност (при неизключителна компетентност)

               Не е приложимо. ЕС разполага с изключителна компетентност в областта на търговията.

               •Пропорционалност

               Необходимо е решение на Съвета по член 218, параграф 9.

               •Избор на инструмент

               Необходимо е решение на Съвета по член 218, параграф 9.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не е приложимо.

               •Консултации със заинтересованите страни

                  Не е приложимо.

               •Събиране и използване на експертни становища

                  Не е приложимо.

               •Оценка на въздействието

                  Не е необходима. Необходимо е решение на Съвета по член 218, параграф 9.

               •Пригодност и опростяване на регулаторната рамка

                  Предложението не е свързано с Програмата за пригодност и резултатност на регулаторната рамка (REFIT).

               •Основни права

                  Предложението няма отражение върху защитата на основните права.

               4.ОТРАЖЕНИЕ ВЪРХУ БЮДЖЕТА

                  Предложението няма отражение върху бюджета.

               5.ДРУГИ ЕЛЕМЕНТИ

               •Планове за изпълнение и уредба за мониторинг, оценка и докладване

                  Не е приложимо.

               •Подробно разяснение на конкретни разпоредби на предложението

               Обобщение на условията за присъединяване

               Списъци на поетите задължения

               Стоки (общи условия)

               Митническата тарифа на Казахстан се състои от 11 812 национални тарифни позиции (на равнище 10-цифрени кодове). Те се подразделят на 2441 селскостопански тарифни позиции и 9371 неселскостопански тарифни позиции.

               Казахстан ще изпълни в пълен обем поетите от него ангажименти във връзка с пределните ставки в срок от 5 години, считано от датата на присъединяването му (2020 г.). При тарифните позиции, за които се предвижда адвалорна ставка (10 602 от общо 11 812), средната окончателна пределна ставка (ОПС) в списъка с ангажиментите на Казахстан е 6,9 %.

               В много случаи ставките са по-ниски от тези на Евразийския икономически съюз. Казахстан възнамерява да преустанови прилагането на изключенията, на които те се основават, и да хармонизира своите ставки с тези на Съюза. Процесът ще започне не по-рано от три години и шест месеца след пълното въвеждане на окончателните пределни ставки и ще се основава на специфичен механизъм, подробно описан в доклада на работната група (вж. по-долу).

               Тарифи за промишлени стоки

               –Средната ОПС за неселскостопански продукти е 6 %.

               –Най-високи средни ставки — от порядъка на 8—10 %, са предвидени при изделията на мебелната, стъкларската и керамичната промишленост.

               –Казахстан предоставя безмитен режим за фармацевтичните продукти и продуктите на информационните технологии, като фиксира окончателните пределни ставки за тези продукти на 0 %.

               –Най-високите тарифни ставки възлизат на 15 % за някои цветни метали и мебели.

               –Заложени са ангажименти за неадвалорни ОПС за някои промишлени стоки, а именно: специални ставки за изделия на текстилната и обувната промишленост и комбинирани (съчетание на адвалорни и специални) ставки за употребявани пътнически автомобили.

               Тарифи за селскостопански стоки

               –Заложен е адвалорен ангажимент само за 71 % от селскостопанските продукти в тарифния списък на Казахстан. Средната ОПС, за която е поет ангажимент за тези тарифни позиции, е 8,3 %.

               –В областта на селското стопанство, поетите неадвалорни ангажименти се състоят от специални, смесени и комбинирани ОПС, приложими главно за птиче месо, сирена, сладкарски изделия, вино, спиртни напитки, плодови сокове и ориз.

               Износни мита

               Република Казахстан пое ангажименти за премахване или намаляване, както и за невъвеждане на нови износни мита за 370 продукта, представляващи интерес за износителите от ЕС. Освен това, в случай на уеднаквяване на износните мита в рамките на Евразийския икономически съюз, прилаганите от Казахстан ставки ще бъдат намалени до най-ниските обвързани ставки от страна на Казахстан или на Руската федерация.

               Услуги

               Република Казахстан ще поеме ангажименти във връзка с достъпа до пазара и националното третиране в широк спектър от сектори на услугите, в т.ч. професионалните, компютърните и други бизнес услуги, съобщителните услуги, строителните услуги, дистрибуторските услуги, образователните услуги, услугите в областта на околната среда, финансовите (застрахователни и банкови) услуги, услугите в сферата на здравеопазването и социалните услуги, туристическите услуги и транспортните услуги.

               Поети задължения по силата на протокола

               През последния, многостранен етап от процеса на присъединяване членовете на СТО с общи усилия се постараха да осигурят принципната съвместимост на търговското законодателство и институции на Казахстан с правилата и споразуменията на СТО, като включиха разпоредби за тази цел в протокола за присъединяване и в доклада на работната група. В този контекст Република Казахстан пое стандартните ангажименти, предвидени в доклада на работната група, и се отказа от всякакви преходни периоди, освен по отношение на Споразумението на СТО за свързаните с търговията инвестиционни мерки.

               Въпросите, засегнати по-долу, са от особен интерес за ЕС.

               Достъп до тръбопроводи

               На юридическите лица от Казахстан с чуждестранно участие, занимаващи се с производство на суров нефт и природен газ в съответствие с националното законодателство на Казахстан, ще бъде осигурен недискриминационен достъп до тръбопроводи, които са отчасти или изцяло притежавани и регламентирани от държавата в съответствие с националното законодателство, в рамките на наличния неизползван капацитет на тези тръбопроводи и съобразно съществуващите права на достъп.

               Държавни и намиращи се под контрола на държавата предприятия, предприятия със специални и изключителни привилегии

               От датата на присъединяване, когато подобни предприятия извършват търговска дейност, те ще извършват покупките си, които не са предназначени за държавни нужди, и продажбите си в международната търговия по начин, който е съвместим с приложимите разпоредби на Споразумението за СТО. Тези предприятия ще осъществяват въпросните покупки и продажби в съответствие с приложимите търговски съображения, включително отнасящи се до цената, качеството, наличността, възможностите за маркетинг и превоза, и ще предоставят на другите членове на СТО в необходимата степен и в съответствие с установените бизнес практики възможност да се конкурират за участие в такива покупки или продажби.

               Политика на ценообразуване

               От датата на присъединяването си Казахстан ще прилага ценови контрол върху продуктите и услугите по начин, който е в съответствие със Споразумението за СТО, при отчитане на интересите на страните членки износителки. Мерките за ценови контрол няма да се използват за предоставяне на защита на вътрешното производство на стоки, нито в нарушение на ангажименти, поети от Казахстан в областта на услугите.

               Бъдещо привеждане в съответствие на тарифните ставки на Казахстан и на Евразийския икономически съюз

               Създаден е специален механизъм, който да гарантира подходяща компенсация за засегнатите членове на СТО преди да бъдат приведени в съответствие тарифните ставки. В случай че договорената компенсация не се прилага от Евразийския икономически съюз, ще продължат да се прилагат ставките в тарифния списък на Казахстан.

               Митническо остойностяване

               От датата на присъединяването си Казахстан ще прилага собствените си закони, подзаконови нормативни актове и практики, свързани с определянето на митническата стойност, в съответствие със Споразумението за СТО, включително член I от Общото споразумение от 1994 г. за митата и търговията (ГАТТ) и Споразумението на СТО за прилагане на член VII от ГАТТ (1994 г.). Съответно Казахстан няма да използва под никаква форма минимални стойности, като например референтни цени, или списък с фиксирани стойности при митническото остойностяване на стоките.

               Санитарни и фитосанитарни мерки

               Казахстан се ангажира да преговаря и постигне взаимно съгласие по двустранни ветеринарни сертификати с трета държава за стоки, подлежащи на ветеринарен контрол, внасяни на територията на Казахстан, докато влязат в сила ветеринарните сертификати на Евразийския икономически съюз в търговията с такива стоки с тази трета държава (такива сертификати бяха договорени между ЕС и Казахстан и следва да влязат в сила на 15 юли 2015 г.). Наред с това, във връзка с изпълнението на евразийски решения Казахстан нито ще изисква предприятието да бъде включено в регистър, нито ще изисква успешен одит като предварително условие за внасянето в Казахстан на нискорискови продукти. Освен това в случаите, в които не съществуват задължителни ветеринарни или фитосанитарни, или санитарно-епидемиологични и хигиенни изисквания, установени на евразийско или национално равнище, Казахстан ще прилага приложимите международни стандарти, насоки и препоръки в съответствие с разпоредбите на Споразумението на СТО за санитарните и фитосанитарните (СФС) мерки. В случаите, когато дадена СФС мярка, която е в сила, не се основава на международни стандарти, макар и да съществуват такива, относимите международни стандарти или части от тях ще бъдат приложени в Казахстан, освен ако е предоставена научна обосновка за тази мярка в съответствие с разпоредбите на Споразумението на СТО за СФС мерките.

               Споразумение за държавните поръчки

               Казахстан възнамерява да се присъедини към Споразумението на СТО за държавните поръчки. Казахстан ще поиска да получи статут на наблюдател по това споразумение от момента на присъединяването си и ще подаде молба за членство заедно с предложение относно обхванатите държавни поръчки в рамките на четири години след присъединяването си към СТО.

               2015/0141 (NLE)

               Предложение за

               РЕШЕНИЕ НА СЪВЕТА

               за определяне на позицията, която да заеме Европейският съюз в рамките на Общия съвет на Световната търговска организация, по въпроса за присъединяването на Република Казахстан към СТО

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 91, член 100, параграф 2 и член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия

               като има предвид, че:

               1.На 29 януари 1996 г. правителството на Република Казахстан подаде заявление за присъединяване към Споразумението от Маракеш за създаване на Световната търговска организация (СТО) в съответствие с член XII от посоченото споразумение.

               2.На 6 февруари 1996 г. беше създадена работна група по присъединяването на Република Казахстан с цел постигането на съгласие по условия за присъединяване, които да са приемливи за Република Казахстан и за всички членове на СТО.

               3.От името на Съюза Комисията договори изчерпателен набор от ангажименти за отваряне на пазара от страна на Република Казахстан, които удовлетворяват исканията на Съюза по отношение на тарифните ставки, износните мита и търговията с услуги.

               4.Тези ангажименти вече представляват неразделна част от протокола за присъединяване на Република Казахстан към СТО.

               5.Очаква се присъединяването към СТО да даде траен положителен принос за процеса на реформиране на икономиката и устойчивото развитие на Република Казахстан.

               6.Поради това протоколът за присъединяване следва да бъде одобрен.

               7.Член XII от Споразумението за създаване на СТО предвижда, че условията за присъединяване подлежат на договаряне между присъединяващия се член и СТО и че Министерската конференция на СТО одобрява условията за присъединяване от страна на СТО. Член IV.2 от Споразумението за създаване на СТО предвижда, че в периодите между заседанията на Министерската конференция нейните функции се изпълняват от Общия съвет.

               8.В съответствие с това е необходимо да бъде определена позицията, която да заеме Съюзът в рамките на Общия съвет на СТО по въпроса за присъединяването на Република Казахстан към СТО,

               ПРИЕ НАСТОЯЩОТО РЕШЕНИЕ:

               Член 1

               Позицията, която Европейският съюз следва да заеме в рамките на Общия съвет на Световната търговска организация по въпроса за присъединяването на Република Казахстан към СТО, е да одобри присъединяването.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател